**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PROJEKTO „SPORTAS – SVEIKATA“ DALINIO** **FINANSAVIMO**

2020 m. lapkričio 12 d. Nr. 34-566

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 29 punktu, 16 straipsnio 4 dalimi, 50 straipsnio 3 dalimi, 2020 metų Nacionalinės paramos kaimo bendruomenių veiklai teikimo taisyklėmis, patvirtintomis Lietuvos Respublikos žemės ūkio ministro 2020 m. sausio 7 d. įsakymu Nr. 3D-7 „Dėl 2020 metų Nacionalinės paramos kaimo bendruomenių veiklai teikimo taisyklių patvirtinimo“, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. [5TS-61](http://dvs.lazdijai.lt:8008/document/40976) „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.3 uždaviniu „Remti kaimo bendruomenių veiklą bei jų iniciatyvas“, atsižvelgdama į Naujosios Kirsnos jaunimo užimtumo centro 2020-11-06 prašymą „Dėl paramos“, Lazdijų rajono savivaldybės taryba n u s p r e n d ž i a:

1. Numatyti iš Lazdijų rajono savivaldybės biudžeto lėšų Naujosios Kirsnos jaunimo užimtumo centro projekto „Sportas – sveikata“ daliniam finansavimui ne daugiau kaip 1000,00 Eur projekto netinkamų finansuoti išlaidų.
2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Vaiva Čepononienė, mob. 8 613 28 027

**LAZDIJŲ RAJONO SAVIVALDYBĖS TARYBOS**

**SPRENDIMO „DĖL PROJEKTO „SPORTAS – SVEIKATA“ DALINIO** **FINANSAVIMO“ PROJEKTO**

**AIŠKINAMASIS RAŠTAS**

2020-11-06

Lazdijų rajono savivaldybės tarybos sprendimo projektas „Dėl projekto „Sportas – sveikata“ parengtas vadovaujantis Lietuvos Respublikos vietos savivaldos įstatymo 6 straipsnio 29 dalimi, 16 straipsnio 4 dalimi, 50 straipsnio 3 dalimi, 2020 metų Nacionalinės paramos kaimo bendruomenių veiklai teikimo taisyklėmis, patvirtintomis Lietuvos Respublikos žemės ūkio ministro 2020 m. sausio 7 d. įsakymu Nr. 3D-7 „Dėl 2020 metų Nacionalinės paramos kaimo bendruomenių veiklai teikimo taisyklių patvirtinimo“, Lazdijų rajono savivaldybės 2011–2020 metų strateginio plėtros plano, patvirtinto Lazdijų rajono savivaldybės tarybos 2011 m. birželio 29 d. sprendimu Nr. 5TS-61 „Dėl Lazdijų rajono savivaldybės strateginio plėtros plano patvirtinimo“, III prioriteto „Žmogiškųjų išteklių ir socialinė plėtra“ 3.5 tikslo „Plėtoti naujovėms imlią, pažangią visuomenę“ 3.5.3 uždaviniu „Remti kaimo bendruomenių veiklą bei jų iniciatyvas“, atsižvelgiant į Naujosios Kirsnos jaunimo užimtumo centro 2020-11-06 prašymą „Dėl paramos“.

Šio sprendimo tikslas – numatyti iš Lazdijų rajono savivaldybės biudžeto lėšų Naujosios Kirsnos jaunimo užimtumo centro projekto „Sportas – sveikata“ daliniam finansavimui ne daugiau kaip 1000,00 Eur projekto netinkamų finansuoti išlaidų.

Naujosios Kirsnos jaunimo užimtumo centras parengė ir gavo finansavimą projektui „Sportas – sveikata“ pagal 2020 metų nacionalinės paramos kaimo bendruomenių veiklai teikimo taisyklėse, patvirtintose Lietuvos Respublikos žemės ūkio ministro 2020 m. sausio 7 d. įsakymu Nr. 3D-7 „Dėl 2020 metų nacionalinės paramos kaimo bendruomenių veiklai teikimo taisyklių patvirtinimo“, nustatytą remiamos veiklos sritį – materialinės bazės stiprinimas. Bendra projekto vertė – 3000,00 Eur su PVM.

Naujosios Kirsnos jaunimo užimtumo centras, vykdydamas projekto veiklas, atliks salės remonto darbus, įsigys jaunimui turiningam laisvalaikiui praleisti reikalingą sportinę įrangą, pakeis sulūžusias salės duris.

Naujosios Kirsnos jaunimo užimtumo centras prašo Lazdijų rajono savivaldybės prisidėti prie projekto įgyvendinimo ir skirti 1000,00 Eur projekto netinkamoms finansuoti veikloms, nes pati bendruomenė visa apimtimi įgyvendinti projektą lėšų turi nepakankamai.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyriausioji specialistė Vaiva Čepononienė.

Strateginio planavimo ir

investicinių projektų valdymo skyriaus

vyriausioji specialistė Vaiva Čepononienė